cyanic-selkie/wikianc huggingface dataset:
Αρχαίες αιγυπτιακές θεότητες
Λατρεία
Οι προσευχές και οι προσωπικές προσφορές γενικά αποκαλούνται "προσωπική λατεία": πράξεις που αντανακλούν μια στενή σχέση μεταξύ ενός ατόμου και ενός θεού. Οι ενδείξεις προσωπικής λατρείας πριν το Νέο Βασίλειο είναι ανεπαρκείς. Οι αναθηματικές προσφορές και τα προσωπικά ονόματα, πολλά από τα οποία είναι θεοφορικά, υποδηλώνουν ότι οι κοινοί άνθρωποι ένοιωθαν κάποια σχέση μεταξύ εκείνων και των θεών. Αλλά ισχυρές ενδείξεις λατρείας προς τους θεούς εμφανίστηκαν κατά το Νέο Βασίλειο, φτάνοντας στο αποκορύφωμα κατά το τέλος αυτής της εποχής. Κάποιοι μελετητές διαφωνούν για το νόημα αυτής της αλλαγής — για το αν η άμεση αλληλεπίδραση με τους θεούς ήταν μια νέα εξέλιξη ή το αποτέλεσμα παλιότερων παραδόσεων. Οι Αιγύπτιοι τώρα εξέφραζαν την αφοσίωση τους με μια ποικιλία δραστηριοτήτων μέσα και γύρω από τους ναούς. Κατέγραφαν τις προσευχές τους και τις ευχαριστίες τους για τη θεία βοήθεια σε στήλες. Έδιναν προσφορές αγαλματιδίων που αντιπροσώπευαν τους θεούς στους οποίους προσεύχονταν. Για παράδειγμα, μια εικόνα της Αθώρ και ένα αγαλματίδιο γυναίκας μπορούσε να αντιπροσώπευε μια προσευχή για γονιμότητα. Ενίοτε, ένα άτομο μπορούσε να διαλέξει ένα θεό για προσωπικό του προστάτη, αφιερώνοντας την περιουσία ή την εργασία του στη λατρεία αυτού του θεού. Αυτές οι πρακτικές συνέχισαν και μέχρι τις τελευταίες περιόδους της αιγυπτιακής ιστορίας. Σε αυτές τις τελευταίες περιόδους εμφανίστηκαν περισσότερες θρησκευτικές καινοτομίες, περιλαμβανομένης της προσφοράς μούμιες ζώων ως προσφορές σε θεότητες που αναπαριστάνονταν με μορφή ζώου, όπως οι μούμιες γατών που προσφέρονταν στη θεά με μορφή αιλουροειδούς Μπαστέτ. Κάποιες από τις κυριότερες θεότητες από τους μύθους και την επίσημη θρησκεία σπάνια επικαλούνταν στη λαϊκή λατρεία, αλλά πολλοί από τους κρατικούς θεούς ήταν σημαντικοί στη λαϊκή θρησκευτική παράδοση.
Η λατρεία κάποιων αιγυπτιακών θεών διαδόθηκε και σε γειτονικές περιοχές, ειδικά στη Χαναάν και τη Νουβία κατά το Νέο Βασίλειο, όταν αυτές οι περιοχές βρίσκονταν κάτω από την εξουσία των φαραώ. Στη Χαναάν, οι θεότητες που εισήχθησαν περιελάμβαναν την Αθώρ, τον Άμμωνα και τον Σετ, όπου συχνά περνούσαν από διαδικασία συγκρητισμού με τις τοπικές θεότητες, που με τη σειρά τους είχαν διαδοθεί στην Αίγυπτο. Οι αιγυπτιακές θεότητες μπορεί να μην είχαν μόνιμους ναούς στη Χαναάν, και η σημασία τους εξασθένησε μετά το χάσιμο του ελέγχου από την Αίγυπτο της περιοχής. Αντίθετα, στη Νουβία χτίστηκαν πολλοί ναοί των κυριότερων αιγυπτιακών θεών και των θεοποιημένων φαραώ. Μετά το τέλος της αιγυπτιακής εξουσίας εκεί, η σημαντικοί θεοί, κυρίως ο Άμμωνας και η Ίσις, πέρασαν από διαδικασία συγκρητισμού με τις τοπικές θεότητες και παρέμειναν μέρος της θρησκείας του ανεξάρτητου Κουσιτικού Βασιλείου. Οι θεοί αυτοί ενσωματώθηκαν στη Νουβιτική ιδεολογία για το βασιλικό θεσμό όπως ίσχυε και για την Αίγυπτο, έτσι ώστε ο Άμμων θεωρούταν ο θείος πατέρας του βασιλιά και η Ίσις και άλλες θεές είχαν συνδεθεί με τη βασίλισσα της Νουβίας, την κανδάκη. Κάποιες άλλες θεότητες πήγαν ακόμα πιο μακριά. Η Ταουρέτ έγινε θεά της Μινωικής Κρήτης, ενώ το μαντείο του Άμμωνα στην Όαση του Σιβά ήταν γνωστό και το συμβουλευόταν άνθρωποι από όλη την περιοχή της Μεσογείου.
Κατά την ελληνική Πτολεμαϊκή και τη Ρωμαϊκή Περίοδο, οι Έλληνες και οι Ρωμαίοι εισήγαγαν τις δικές τους θεότητες στην Αίγυπτο. Αυτοί οι εξίσωσαν αυτούς τους δικούς τους θεούς με τους αιγύπτιους θεούς, ως μέρος της Ελληνορωμαϊκής παράδοσης της interpretatio graeca. Η λατρεία των ιθαγενών θεών δεν απορροφήθηκε από εκείνη των ξένων θεών. Αντίθετα, οι ελληνικοί και ρωμαϊκοί θεοί υιοθετήθηκαν ως εκφάνσεις και εκδηλώσεις των αιγυπτιακών. Οι αιγυπτιακή λατρεία κάποιες φορές ενσωμάτωσε την ελληνική γλώσσα και φιλοσοφία, την εικονογραφία, ακόμα και την αρχιτεκτονική των ναών. Εν τω μεταξύ, οι λατρείες πολλών αιγυπτιακών θεοτήτων —ειδικά της Ίσιδας, Όσιρι, Άνουβι, Ώρου με τη μορφή του Αρποκράτη, και ο συνδυασμός ελληνό-αιγυπτιακού θεού Σέραπις—υιοθετήθηκαν στη ρωμαϊκή θρησκεία και διαδόθηκαν σε όλη τη Ρωμαϊκή Αυτοκρατορία. Οι Ρωμαίοι αυτοκράτορες, όπως οι βασιλείς των Πτολεμαίων πριν από αυτούς, επικαλούνταν την Ίσιδα και το Σέραπι για να στερεοποιήσουν την εξουσία τους, μέσα και έξω από την Αίγυπτο. Στο πολύπλευρο μείγμα των θρησκευτικών παραδόσεων της αυτοκρατορίας, ο Θωθ μετουσιώθηκε στον μυθικό δάσκαλο του εσωτερισμού Ερμή τον Τρισμέγιστο, και η Ίσις, που λατρευόταν από τη Βρετανία μέχρι τη Μεσοποταμία , έγινε το επίκεντρο μιας ελληνόμορφης μυστηριακής λατρείας. Η Ίσις και ο Ερμής ο Τρισμέγιστος ήταν κυρίαρχη της Δυτικής παράδοσης του εσωτερισμού που εξελίχθηκε από το ρωμαϊκό θρησκευτικό κόσμο.
Εξωτερικοί σύνδεσμοι
Κατηγορία:Αφρικανικές θεότητες Κατηγορία:Μεσανατολικές θεότητες
Ευρωπαϊκό Πρωτάθλημα Στίβου 2018 – Έπταθλο γυναικών
Το έπταθλο γυναικών στο Ευρωπαϊκό Πρωτάθλημα Στίβου 2018 πραγματοποιείται από τις 9 μέχρι τις 10 Αυγούστου 2018 στο Ολυμπιακό Στάδιο Βερολίνου.
Ρεκόρ
Αυτά είναι τα ρεκόρ πριν από το αγώνισμα του επτάθλου.
100 μέτρα εμπόδια
9 Αυγούστου 2018, 10:00.
Άλμα εις ύψος
9 Αυγούστου 2018, 10:50.
Πανελλήνιο πρωτάθλημα πετοσφαίρισης γυναικών 1978
Το πανελλήνιο πρωτάθλημα πετοσφαίρισης γυναικών 1978, διεξήχθη στον Πειραιά από 13 έως 17 Σεπτεμβρίου 1978. Πήραν μέρος 6 ομάδες, ο Παναθηναϊκός και ο Ζηρίνειος Α.Ο.Ν. από το πρωτάθλημα Κέντρου, ο Φιλαθλητικός Θεσσαλονίκης και ο Άρης από το πρωτάθλημα Θεσσαλονίκης και ο Α.Ο. Καβάλας με την Αναγέννηση Άρτας από το Πανεπαρχιακό. Πρωταθλητής αναδείχθηκε ο Παναθηναϊκός για πέμπτη φορά στην ιστορία του.
Πηγές
Κατηγορία:Α1 εθνική κατηγορία πετοσφαίρισης γυναικών Κατηγορία:Πετοσφαίριση το 1978
Community Channel
Το Community Channel ήταν τηλεοπτικό κανάλι, το οποίο εξέπεμπε στο Ηνωμένο Βασίλειο. Ανήκε εξ ολοκλήρου στην Media Trust, αλλά η εκπομπή του καναλιού υποστηριζόταν από το BBC.
Το πρόγραμμά του περιελάμβανε κοινωνικές εκπομπές, σειρές και ντοκιμαντέρ, τα οποία ενθάρρυναν τους τηλεθεατές να κάνουν κάτι ωραίο, το οποίο θα άλλαζε τον τρόπο ζωής τους. Κάθε χρόνο το κανάλι εξέπεμπε πάνω από 500 νέα προγράμματα και εκατοντάδες νέες κοινωνικές ιστορίες.
Το κανάλι ξεκίνησε να εκπέμπει τον Σεπτέμβριο του 2000 από την πλατφόρμα Sky TV, στο YouTube το 2008 και στο BBC iPlayer το 2012. Στις 16 Ιανουαρίου 2018, αντικαταστάθηκε από το Together.
Εξωτερικοί σύνδεσμοι
Κατηγορία:Βρετανικοί Τηλεοπτικοί σταθμοί Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2000 Κατηγορία:Διεθνείς τηλεοπτικοί σταθμοί του BBC
Τζέιμς Νέισμιθ
Ο Τζέιμς Νάισμιθ (James Naismith, 6 Νοεμβρίου 1861 - 28 Νοεμβρίου 1939) ήταν Καναδός γυμναστής και ο επινοητής του αθλήματος του μπάσκετ. Γεννήθηκε στις 6 Νοεμβρίου 1861 στην πόλη Άλμοντ στο Οντάριο του Καναδά, και στη συνέχεια έζησε στις ΗΠΑ, όπου απέκτησε και την αμερικανική υπηκοότητα.
Το 1891 προσελήφθη ως επικεφαλής γυμναστής στο Κολέγιο της YMCA (Χριστιανική Αδελφότητα Νέων, γνωστό και ως Χ.Α.Ν.) στο Σπρίνγκφιλντ της Μασαχουσέτης. Εκεί διαπίστωσε την ανάγκη άθλησης σε κλειστούς χώρους, λόγω και των σκληρών καιρικών συνθηκών τον χειμώνα. Έτσι αποφάσισε να εισαγάγει ένα νέο παιχνίδι, παίρνοντας στοιχεία από όλα τα έως τότε δημοφιλή αγωνίσματα (ράγκμπι, μπέιζμπολ, ποδόσφαιρο, χόκεϊ κ.ά.). Τον Δεκέμβριο του 1891 έγινε το πρώτο παιχνίδι του νέου αυτού αθλήματος, του «Μπάσκετμπολ», με 9 έναντι 9 παικτών, οι οποίοι χρησιμοποίησαν μία μπάλα ποδοσφαίρου, την οποία έπρεπε να βάλουν μέσα σε δύο καλάθια φρούτων που είχε καρφώσει σε τοίχους στις δύο άκρες του γυμναστηρίου.
Το νέο αυτό σπορ άρχισε σταδιακά να γίνεται δημοφιλές ανάμεσα σε φοιτητές και μαθητές της περιοχής. Η εξάπλωση του ήταν ραγδαία και έτσι το 1893 το «Μπάσκετμπολ» άρχισε να παρουσιάζεται επίσημα από τα σχολεία της Χριστιανικής Αδελφότητας σε όλο τον κόσμο.
Το 1898 ο Νάισμιθ προσελήφθη στο Πανεπιστήμιο του Κάνσας, όπου ανέπτυξε περισσότερο το νέο άθλημα, παράλληλα με άλλες δραστηριότητές του. . Με την είσοδο του νέου αιώνα, το καινούριο σπορ είχε ήδη αποκτήσει πολλούς φίλους και στις ανατολικές ΗΠΑ άρχισε το πρώτο ανεπίσημο κολεγιακό πρωτάθλημα. thumb|300px|left|Η ομάδα του Πανεπιστημίου του Κάνσας το 1899. Πάνω δεξιά διακρίνεται ο Τζέιμς Νάισμιθ.
Πάντα χαμηλών τόνων και χωρίς ο ίδιος να επιθυμεί την προβολή, ο Νάισμιθ αποσύρθηκε από την ενεργό δράση το 1937 σε ηλικία 76 ετών. Δύο χρόνια αργότερα, στις 28 Νοεμβρίου του 1939, απεβίωσε μετά από εγκεφαλικό επεισόδιο. , σε ηλικία 78 ετών. Η κηδεία του έγινε στο Λώρενς του Κάνσας.
Έχοντας λάβει το όνομά του από τον άνθρωπο που δημιούργησε το μπάσκετ καθηγητή Τζέιμς Νέισμιθ, το "Naismith Memorial Basketball Hall of Fame" είναι οργανισμός που εδρεύει στη Μασσαχουσέτη των Ηνωμένων Πολιτειών. Μεταξύ άλλων, επιλέγει κάθε χρόνο με σκοπό να τιμήσει, κορυφαίους παίκτες και προπονητές που άφησαν το στίγμα τους στο άθλημα, ενώ περιλαμβάνει στις λίστες του και μη Αμερικανούς αθλητές.
Εξωτερικοί σύνδεσμοι
Κατηγορία:Καναδοί εφευρέτες Κατηγορία:Αμερικανοί εφευρέτες Κατηγορία:Καναδοί γυμναστές Κατηγορία:Αμερικανοί γυμναστές Κατηγορία:Καναδοί προπονητές καλαθοσφαίρισης Κατηγορία:Αμερικανοί προπονητές καλαθοσφαίρισης Κατηγορία:Καλαθοσφαίριση στον Καναδά Κατηγορία:Καλαθοσφαίριση στις Ηνωμένες Πολιτείες Αμερικής Κατηγορία:Εισαχθέντες στο Hall of Fame της FIBA Κατηγορία:Εισαχθέντες στο Naismith Memorial Basketball Hall of Fame
Γεώργιος Γουλιέλμος του Μπράουνσβαϊγκ-Λύνεμπουργκ
Ο Γεώργιος Γουλιέλμος (26 Ιανουαρίου 1624 - 28 Αυγούστου 1705) από τον Οίκο των Γουέλφων-Αννόβερου, ήταν πρίγκιπας πρώτα του Κάλενμπεργκ (1648-65) και έπειτα του Λύνεμπουργκ (1665-1705), τα οποία είναι μέρη του δουκάτου του Μπράουνσβαϊγκ-Λύνεμπουργκ. Πάντρεψε την κόρη του με τον ανιψιό του Γεώργιο Α'. Διεκδίκησε το πριγκιπάτο του Λάουενμπουργκ (1689-1705).
Τα πρώτα έτη
Ήταν ο δευτερότοκος γιος του Γεωργίου δούκα του Μπράουνσβαϊγκ-Λύνεμπουργκ και της Άννας-Ελεονώρας της Έσσης-Ντάρμστατ. Ο μεγαλύτερος αδελφός του Χριστιανός-Λουδοβίκος, πρίγκιπας του Κάλενμπεργκ κληρονόμησε το 1648 από το θείο του το πριγκιπάτο του Λύνεμπουργκ. Έδωσε τότε το Κάλενμπεργκ στον επόμενο αδελφό του Γεώργιο-Γουλιέλμο. Το 1665 ο Χριστιανός Λουδοβίκος απεβίωσε και ο Γεώργιος-Γουλιέλμος κληρονόμησε το Λύνεμπουργκ. Έδωσε τότε και αυτός με τη σειρά του το Κάλενμπεργκ στον επόμενο αδελφό του Ιωάννη-Φρειδερίκο.
Ο γάμος της κόρης του
Υπήρχε υπόσχεση ο κάτοχος του Λύνεμπουργκ να νυμφευτεί τη Σοφία Βίττελσμπαχ του Ρήνου. Ο Γεώργιος Γουλιέλμος παραχώρησε το Λύνεμπουργκ και τη νύφη στο μικρότερο αδελφό του Ερνέστο Αύγουστο με αντάλλαγμα την περιοχή του Τσέλε (Celle) και την υπόσχεση ότι δεν θα κάνει κληρονόμους, που θα μπορούσαν να έχουν αξιώσεις. Πράγματι ο Γεώργιος Γουλιέλμος ταξίδευσε και όταν απέκτησε μια σχέση με την Ελεονόρα ντ' Ολμπρέζ, τη νυμφεύτηκε μοργανατικά. Το 1666 γεννήθηκε η κόρη τους Σοφία Δωροθέα. Το 1676 από τους τέσσερις αδελφούς μόνο ο μικρότερος είχε γιους. Ο πρωτότοκος από αυτούς Γεώργιος A' θα μπορούσε να ενώσει τις κτήσεις που θα κληρονομούσε και το Λύνεμπουργκ θα μπορούσε να αναβαθμιστεί. Πράγματι ο Ερνέστος Αύγουστος που είχε έξι γιους, νομοθέτησε να μη μοιράζονται οι κτήσεις, αλλά να κληρονομούνται στον πρωτότοκο μόνο· έλαβε την υπόσχεση ότι η περιοχή του θα γινόταν εκλεκτοράτο με το όνομα Αννόβερο. Οι προοπτικές ενός καλού γάμου της Σοφίας Δωροθέας, ως τέκνο μοργανατικού γάμου, ήταν μικρές και ο πατέρας της πρότεινε να παντρευτεί τον Γεώργιο A΄. Οι γονείς του και ο ίδιος αρχικά αρνήθηκαν την πρόταση, όταν όμως ο Γεώργιος Γουλιέλμος, αθετώντας την υπόσχεσή του, δήλωσε το γάμο και την κόρη του νόμιμα, θορυβήθηκαν ότι έτσι απειλείτο η ενοποίηση (αν ο Γεώργιος-Γουλιέλμος έκανε γιο) και τελικά δέχθηκαν. Έτσι το 1682 η Σοφία Δωροθέα παντρεύτηκε τον Γεώργιο A'.
Η κρίση διαδοχής του Λάουενμπουργκ
Ο Ιούλιος Φραγκίσκος της Σαξονίας-Λάουενμπουργκ είχε δύο κόρες και στις γερμανικές κτήσεις ίσχυε η κληρονομικότητα σε άρρενες απογόνους (Σαλικό δίκαιο). Όμως έθεσε κληρονόμο την πρωτότοκη, θεσπίζοντας νόμους γι' αυτό. Οι συγγενείς του δεν το δέχθηκαν αυτό και όταν το 1689 απεβίωσε, οκτώ διεκδικητές ζητούσαν το Λάουενμπουργκ. Από αυτούς ο Γεώργιος Γουλιέλμος και ο Χριστιανός Ε' βασιλιάς της Δανίας επενέβησαν στρατιωτικά στη διαφιλονικούμενη κτήση. Το 1693 στο Αμβούργο ο Χριστιανός Ε', που ήταν ανιψιός του Γεωργίου Γουλιέλμου, υποχώρησε και ο Γεώργιος Γουλιέλμος, 3ος εξάδελφος του θανόντος, κατέλαβε το Λάουενμπουργκ.
Στον πόλεμο Βρανδεμβούργου-Σουηδίας ο Γεώργιος Γουλιέλμος συμμετείχε ως διοικητής των συμμαχικών στρατευμάτων του Βρανδεμβούργου στην εκστρατεία εναντίον του δουκάτου της Βρέμης-Φέρντεν (1675-76).
Οικογένεια
Παντρεύτηκε σε μοργανατικό γάμο το 1665 την ερωμένη του Ελεονώρα Ντεμιέ ντ'Ολμπρέζ, κόρη του Αλεξάνδρου Ντεμιέ κυρίου του Ολμπρέζ, και είχε τέκνο:
Εξωτερικοί σύνδεσμοι
Κατηγορία:Πρίγκιπες του Κάλενμπεργκ Κατηγορία:Οίκος του Αννόβερου Κατηγορία:Προτεστάντες μονάρχες
1680 Περ Μπράχε
Ο Περ Μπράχε (Per Brahe) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,887. Ανακαλύφθηκε το 1942 από τη Φινλανδή αστρονόμο Λίιζι Ότερμα, που παρατηρούσε από το Τούρκου, και πήρε το όνομά του προς τιμή του Φινλανδού κυβερνήτη του 17ου αιώνα κόμη Περ Μπράχε, επί της ηγεσίας του οποίου ιδρύθηκε η Academia Aboensis, το πρώτο πανεπιστήμιο στη Φινλανδία.
Όμιλος Δ΄ του Ευρωπαϊκού Πρωταθλήματος Ποδοσφαίρου 2016
Ο Όμιλος Δ΄ του Ευρωπαϊκού Πρωταθλήματος Ποδοσφαίρου 2016 περιλαμβάνει τέσσερις ομάδες εκ των οποίων οι δύο πρώτες και μπορεί και η τρίτη (αν είναι μέσα στις τέσσερις καλύτερες τρίτες) προκρίνονται στην φάση των δεκαέξι.
1680 Περ Μπράχε
Φυσικά χαρακτηριστικά
Η μέση διάμετρος του Περ Μπράχε εκτιμάται σε 14,2 ± 0,8 χιλιόμετρα. Ο φασματικός τύπος του είναι S (λιθώδης), ενώ το γεωμετρικό άλβεδό του είναι 0,290 ± 0,038. Ο Περ Μπράχε περιστρέφεται γύρω από τον εαυτό του μία φορά κάθε 2,5 ως 4,5 ώρες περίπου.
Όμιλος Δ΄ του Ευρωπαϊκού Πρωταθλήματος Ποδοσφαίρου 2016
Αγώνες
Όλες οι ώρες σε Θερινή Ώρα Κεντρικής Ευρώπης (UTC+02:00)
Εξωτερικοί σύνδεσμοι
Κατηγορία:Ευρωπαϊκό Πρωτάθλημα Ποδοσφαίρου 2016
1680 Περ Μπράχε
Εξωτερικοί σύνδεσμοι
Περ Μπρα
Γκρετλ Μπράουν
Η Γκρετλ Μπράουν (γερμανικά: Margarete Berta "Gretl" Braun· 31 Αυγούστου 1915 - 10 Οκτωβρίου 1987) ήταν μια από τις δύο αδελφές της Εύα Μπράουν. Ήταν μέλος του στενού κοινωνικού κύκλου του Αδόλφου Χίτλερ στο Μπέργκχοφ. Η Μπράουν παντρεύτηκε τον SS-Gruppenführer Χέρμαν Φέγκελαϊν, αξιωματικό του προσωπικού του Χίτλερ, στις 3 Ιουνίου 1944. Ο Φέγκελαϊν εκτελέστηκε για λιποταξία τις τελευταίες ημέρες του Β΄ Παγκοσμίου Πολέμου. Η Γκρετλ έγινε η κουνιάδα του Ναζί δικτάτορα μετά τον γάμο του με την Εύα, λιγότερο από 40 ώρες πριν το ζευγάρι αυτοκτονήσει.
Πρώτα χρόνια
Η Γκρετλ ήταν η νεότερη από τις τρεις κόρες του δασκάλου Φρίντριχ "Φριτς" Μπράουν και της μοδίστρας Φραντζίσκα «Φάνυ» Κρόνμπεργκερ. Μετά την αποχώρησή της από το γυμνάσιο στο Medingen στην ηλικία των δεκαέξι ετών, εργάστηκε ως υπάλληλος για την εταιρεία φωτογραφίας του Χάινριχ Χόφμαν, του επίσημου φωτογράφου του Ναζιστικού Κόμματος, ο οποίος απασχολούσε στη δουλειά επίσης την αδερφή της Εύα. Ο Χίτλερ παρείχε στις αδερφές ένα διαμέρισμα τριών υπνοδωματίων στο Μόναχο τον Αύγουστο του 1935, και τον επόμενο χρόνο μια βίλα στο Μπόγκενχαουζεν. Ο πατέρας τους δεν ήταν ευχαριστημένος με αυτή τη κατάσταση και έγραψε μία επιστολή για να διαμαρτυρηθεί γι' αυτό. Οι αδελφές ήταν ένθερμες φωτογράφοι και το 1943 η Γκρετλ παρακολούθησε μαθήματα στη Βαυαρική Κρατική Σχολή Φωτογραφίας.
Με την Εύα στο Μπέργκχοφ
Η Γκρετλ πέρασε πολύ χρόνο με την Εύα στο Μπέργκχοφ του Χίτλερ στο Όμπερζαλτσμπεργκ των Βαυαρικών Άλπεων, όπου ζούσαν διασκεδάζοντας, καπνίζοντας και φλερτάροντας με τους επισκέπτες. Σύμφωνα με τη γραμματέα του Χίτλερ, Τράουντλ Γιούνγκε, ο Χίτλερ της εξηγούσε γιατί θα έπρεπε επιτέλους να σταματήσει το κάπνισμα, αλλά εκείνη δεν θα σταματούσε τη συνήθεια ακόμα και όταν ο Χίτλερ προσφέρθηκε να της χαρίσει μία βίλα. Ο Χίτλερ προσπάθησε να προξενεύσει την Γκρετλ με το γιο του φωτογράφου του Χάινριχ Χόφμαν αλλά η Γκρετλ δεν ενδιαφέρθηκε για αυτόν. Στη συνέχεια ο Βάλτερ Χέβελ τέθηκε υποψήφιος γαμπρός αλλά τελικά παντρεύτηκε κάποια άλλη. Η Γκρετλ τελικά ερωτεύτηκε τον υπασπιστή του Χίτλερ, Φριτς Ντάργκες, αλλά ξαφνικά απολύθηκε από τον Χίτλερ και στάλθηκε για να διοικήσει μια μονάδα στο Ανατολικό Μέτωπο μετά από ένα ανυπόστατο σχόλιο σε μια συνάντηση το 1944.
Γάμος
Στις 3 Ιουνίου 1944 παντρεύτηκε τον SS-Gruppenführer Χέρμαν Φέγκελαϊν, ο οποίος υπηρετούσε ως απεσταλμένος αξιωματικός του Reichsführer-SS Χάινριχ Χίμλερ στο προσωπικό του Χίτλερ. Ο γάμος τους πραγματοποιήθηκε στο παλάτι Mirabell στο Σάλτσμπουργκ με τους Χίτλερ, Χίμλερ και Μάρτιν Μπόρμαν ως μάρτυρες. Η αδερφή της Εύα έκανε όλες τις ετοιμασίες του γάμου. Μια δεξίωση γάμου στο Μπέργκχοφ και ένα πάρτι στη φωλιά του Αετού στο Όμπερζαλτσμπεργκ διήρκεσαν τρεις ημέρες. Ο γάμος παρείχε στον Χίτλερ έναν επίσημο σύνδεσμο με την Εύα και έναν λόγο να την συμπεριλαμβάνει πλέον σε δημόσιες εμφανίσεις. Ο Φέγκελαϊν ήταν γνωστός playboy και είχε πολλές εξωσυζυγικές υποθέσεις. Σύμφωνα με την Τράουντλ Γιούνγκε, ακόμα και μετά το γάμο του ο Φέγκελαϊν συνέχισε να παρενοχλεί τις γραμματές του Χίτλερ.
Πτώση του Τρίτου Ράιχ
Τρεις μέρες μετά τον γάμο της Γκρετλ, πραγματοποιήθηκε η συμμαχική απόβαση στις ακτές της Νορμανδίας. Η κοινωνική σκηνή στο Μπέργκχοφ έληξε οριστικά στις 14 Ιουλίου 1944 όταν ο Χίτλερ έφυγε για τα στρατιωτικά του αρχηγεία, για να μην επιστρέψει ποτέ. Στις 19 Ιανουαρίου 1945, η Γκρετλ και η Εύα έφτασαν στην Καγκελαρία του Ράιχ στο Βερολίνο, αλλά έφυγαν για το Μπερχτεσγκάντεν στις 9 Φεβρουαρίου. Η Εύα επέστρεψε αργότερα μόνη της. Στις 23 Απριλίου έγραψε το τελευταίο της γράμμα στη Γκρετλ που περιελάμβανε ένα αίτημα για να καταστρέψει όλα τα επιχειρηματικά έγγραφα της, αλλά να διατηρήσει την προσωπική αλληλογραφία ή να τη θάψει. Κανένα από αυτά τα έγγραφα δεν βρέθηκε.
Η Γκρετλ ήταν έγκυος και εξακολουθούσε να βρίσκεται στο Μπέργκχοφ, όταν ο σύζυγός της συνελήφθη για λιποταξία στις 28 Απριλίου 1945 σε ένα διαμέρισμα στο Βερολίνο, εξαφανισμένος από το καταφύγιο του Χίτλερ. Αρχικά, εκτός εκτίμησης της Εύας, ο Χίτλερ είχε σκεφτεί να θέσει τον Φέγκελαϊν στην υπεράσπιση του Βερολίνου. Ωστόσο, αφού έμαθε την προσφορά του Χίμλερ να παραδοθεί στους δυτικούς Συμμάχους, ο Χίτλερ διέταξε τη σύλληψη του Χίμλερ και την εκτέλεση του Φέγκελαϊν. Ο Χίτλερ παντρεύτηκε την Εύα Μπράουν το πρωί στις 29 Απριλίου. Το απόγευμα της 30ης Απριλίου 1945 το ζευγάρι αυτοκτόνησε. Στις 5 Μαΐου 1945 στο Όμπερζαλτσμπεργκ, η Γκρετλ γέννησε μια κόρη, την οποία ονόμασε Εύα Μπάρμπαρα στη μνήμη της αδερφής της. Η Εύα Μπάρμπαρα αυτοκτόνησε στις 28 Ιουνίου 1971, αφού ο φίλος της σκοτώθηκε σε αυτοκινητιστικό δυστύχημα.
Μετέπειτα ζωή
Η Γκρετλ Μπράουν παντρεύτηκε τον Κουρτ Μπέρλινγκχοφ στις 6 Φεβρουαρίου 1954 στο Μόναχο. Πέθανε στις 10 Οκτωβρίου 1987 στο Στάινγκαντεν της Βαυαρίας, σε ηλικία 72 ετών.
Παραπομπές
Κατηγορία:Γερμανοί του Β΄ Παγκοσμίου Πολέμου
Java
thumb|150px|Το λογότυπο της γλώσσας Java. Η Java είναι αντικειμενοστρεφής γλώσσα προγραμματισμού που σχεδιάστηκε από την εταιρεία πληροφορικής Sun Microsystems.
Ιστορία
Στις αρχές του 1991, η Sun αναζητούσε το κατάλληλο εργαλείο για να αποτελέσει την πλατφόρμα ανάπτυξης λογισμικού σε μικρο-συσκευές (έξυπνες οικιακές συσκευές έως πολύπλοκα συστήματα παραγωγής γραφικών). Τα εργαλεία της εποχής ήταν γλώσσες όπως η C++ και η C. Μετά από διάφορους πειραματισμούς προέκυψε το συμπέρασμα ότι οι υπάρχουσες γλώσσες δεν μπορούσαν να καλύψουν τις ανάγκες τους. Ο "πατέρας" της Java, James Gosling, που εργαζόταν εκείνη την εποχή για την Sun, έκανε ήδη πειραματισμούς πάνω στη C++ και είχε παρουσιάσει κατά καιρούς κάποιες πειραματικές γλώσσες (C++ ++,που μετέπειτα ονομάστηκε C# ) ως πρότυπα για το νέο εργαλείο που αναζητούσαν στην Sun. Τελικά μετά από λίγο καιρό κατέληξαν με μια πρόταση για το επιτελείο της εταιρίας, η οποία ήταν η γλώσσα Oak. Το όνομά της το πήρε από το ομώνυμο δένδρο (βελανιδιά) το οποίο ο Gosling είχε έξω από το γραφείο του και έβλεπε κάθε μέρα.
Από την Oak στη Java
Η Oak ήταν μία γλώσσα που διατηρούσε μεγάλη συγγένεια με την C++. Παρόλα αυτά είχε πολύ πιο έντονο αντικειμενοστρεφή (object oriented) χαρακτήρα σε σχέση με την C++ και χαρακτηριζόταν για την απλότητα της. Σύντομα οι υπεύθυνοι ανάπτυξης της νέας γλώσσας ανακάλυψαν ότι το όνομα Oak ήταν ήδη κατοχυρωμένο οπότε κατά την διάρκεια μιας εκ των πολλών συναντήσεων σε κάποιο τοπικό καφέ αποφάσισαν να μετονομάσουν το νέο τους δημιούργημα σε Java που εκτός των άλλων ήταν το όνομα της αγαπημένης ποικιλίας καφέ για τους δημιουργούς της. Η επίσημη εμφάνιση της Java αλλά και του HotJava (πλοηγός με υποστήριξη Java) στη βιομηχανία της πληροφορικής έγινε το Μάρτιο του 1995 όταν η Sun την ανακοίνωσε στο συνέδριο Sun World 1995. Ο πρώτος μεταγλωττιστής (compiler) της ήταν γραμμένος στη γλώσσα C από τον James Gosling. Το 1994, ο A.Van Hoff ξαναγράφει τον μεταγλωττιστή της γλώσσας σε Java, ενώ το Δεκέμβριο του 1995 πρώτες οι IBM, Borland, Mitsubishi Electronics, Sybase και Symantec ανακοινώνουν σχέδια να χρησιμοποιήσουν τη Java για την δημιουργία λογισμικού. Από εκεί και πέρα η Java ακολουθεί μία ανοδική πορεία και είναι πλέον μία από τις πιο δημοφιλείς γλώσσες στον χώρο της πληροφορικής. Στις 13 Νοεμβρίου του 2006 η Java έγινε πλέον μια γλώσσα ανοιχτού κώδικα (GPL) όσον αφορά το μεταγλωττιστή (javac) και το πακέτο ανάπτυξης (JDK, Java Development Kit).
Εκδόσεις
Σήμερα οι υποστηριζόμενες εκδόσεις είναι οι Java 8 και 9. Οι σημαντικότερες που έχουν κυκλοφορήσει, με τις αντίστοιχες ημερομηνίες κυκλοφορίας, είναι οι εξής : LTS = Long-Term Support. Είναι η έκδοση η οποία προορίζεται να παραμείνει στάνταρντ για τα επόμενα χρόνια.
Τα χαρακτηριστικά της Java
Ένα από τα βασικά πλεονεκτήματα της Java έναντι των περισσότερων άλλων γλωσσών είναι η ανεξαρτησία του λειτουργικού συστήματος και πλατφόρμας. Τα προγράμματα που είναι γραμμένα σε Java τρέχουνε ακριβώς το ίδιο σε Windows, Linux, Unix και Macintosh (σύντομα θα τρέχουν και σε Playstation καθώς και σε άλλες κονσόλες παιχνιδιών) χωρίς να χρειαστεί να ξαναγίνει μεταγλώττιση (compiling) ή να αλλάξει ο πηγαίος κώδικας για κάθε διαφορετικό λειτουργικό σύστημα. Για να επιτευχθεί όμως αυτό χρειαζόταν κάποιος τρόπος έτσι ώστε τα προγράμματα γραμμένα σε Java να μπορούν να είναι «κατανοητά» από κάθε υπολογιστή ανεξάρτητα του είδους επεξεργαστή (Intel x86, IBM, Sun SPARC, Motorola) αλλά και λειτουργικού συστήματος (Windows, Unix, Linux, BSD, Mac OS). Ο λόγος είναι ότι κάθε κεντρική μονάδα επεξεργασίας κατανοεί διαφορετικό κώδικα μηχανής. Ο συμβολικός κώδικας (assembly) που μεταφράζεται και εκτελείται σε Windows είναι διαφορετικός από αυτόν που μεταφράζεται και εκτελείται σε έναν υπολογιστή Macintosh. Η λύση δόθηκε με την ανάπτυξη της Εικονικής Μηχανής (Virtual Machine ή VM ή ΕΜ στα ελληνικά).
Η εικονική μηχανή της Java
Αφού γραφεί κάποιο πρόγραμμα σε Java, στη συνέχεια μεταγλωττίζεται μέσω του μεταγλωττιστή javac, ο οποίος παράγει έναν αριθμό από αρχεία .class (κώδικας byte ή bytecode). Ο κώδικας byte είναι η μορφή που παίρνει ο πηγαίος κώδικας της Java όταν μεταγλωττιστεί. Όταν πρόκειται να εκτελεστεί η εφαρμογή σε ένα μηχάνημα, το Java Virtual Machine που πρέπει να είναι εγκατεστημένο σε αυτό θα αναλάβει να διαβάσει τα αρχεία .class. Στη συνέχεια τα μεταφράζει σε γλώσσα μηχανής που να υποστηρίζεται από το λειτουργικό σύστημα και τον επεξεργαστή, έτσι ώστε να εκτελεστεί. Αυτό συμβαίνει με την παραδοσιακή Εικονική Μηχανή (Virtual Machine). Πιο σύγχρονες εφαρμογές της εικονικής Μηχανής μπορούν και μεταγλωττίζουν εκ των προτέρων τμήματα bytecode απευθείας σε κώδικα μηχανής (εγγενή κώδικα ή native code) με αποτέλεσμα να βελτιώνεται η ταχύτητα. Χωρίς αυτό δε θα ήταν δυνατή η εκτέλεση λογισμικού γραμμένου σε Java. Η JVM είναι λογισμικό που εξαρτάται από την πλατφόρμα, δηλαδή για κάθε είδος λειτουργικού συστήματος και αρχιτεκτονικής επεξεργαστή υπάρχει διαφορετική έκδοση του. Έτσι υπάρχουν διαφορετικές JVM για Windows, Linux, Unix, Macintosh, κινητά τηλέφωνα, παιχνιδομηχανές κλπ.
Οτιδήποτε θέλει να κάνει ο προγραμματιστής (ή ο χρήστης) γίνεται μέσω της εικονικής μηχανής. Αυτό βοηθάει στο να υπάρχει μεγαλύτερη ασφάλεια στο σύστημα γιατί η εικονική μηχανή είναι υπεύθυνη για την επικοινωνία χρήστη - υπολογιστή. Ο προγραμματιστής δεν μπορεί να γράψει κώδικα ο οποίος θα έχει καταστροφικά αποτελέσματα για τον υπολογιστή γιατί η εικονική μηχανή θα τον ανιχνεύσει και δε θα επιτρέψει να εκτελεστεί. Από την άλλη μεριά ούτε ο χρήστης μπορεί να κατεβάσει «κακό» κώδικα από το δίκτυο και να τον εκτελέσει. Αυτό είναι ιδιαίτερα χρήσιμο για μεγάλα κατανεμημένα συστήματα όπου πολλοί χρήστες χρησιμοποιούν το ίδιο πρόγραμμα συγχρόνως.
Ο συλλέκτης απορριμμάτων (Garbage Collector)
Η προεπιλεγμένη μέθοδος για συλλογή απορριμμάτων μοιράζει το σωρό σε δύο κομμάτια. Το πρώτο, χρησιμοποιείται για νέα αντικείμενα και λέγεται μαιευτήριο. Αφού επιβιώσουν ένα προεπιλεγμένο αριθμό εκκαθαρίσεων στο μαιευτήριο, ώριμα αντικείμενα μεταφέρονται στο δεύτερο κομμάτι του σωρού. Το μαιευτήριο είναι μοιρασμένο σε δύο κομμάτια, τον από-χωρο και τον προς-χωρο. Νέα αντικείμενα τοποθετούνται αρχικά στον από-χωρο. Όταν αυτός γεμίσει, ζωντανά αντικείμενα αντιγράφονται στον προς-χωρο και οι δύο χώροι ανταλλάσσουν ρόλο.
Επιδόσεις
Παρόλο που η εικονική μηχανή προσφέρει όλα αυτά (και όχι μόνο) τα πλεονεκτήματα, η Java αρχικά ήταν πιο αργή σε σχέση με άλλες προγραμματιστικές γλώσσες υψηλού επιπέδου (high-level) όπως η C++. Εμπειρικές μετρήσεις στο παρελθόν είχαν δείξει ότι η C++ μπορούσε να είναι αρκετές φορές γρηγορότερη από την Java. Ωστόσο γίνονται προσπάθειες από τη Oracle για τη βελτιστοποίηση της εικονικής μηχανής, ενώ υπάρχουν και άλλες υλοποιήσεις της εικονικής μηχανής από διάφορες εταιρίες (όπως της IBM), οι οποίες μπορεί σε κάποια σημεία να προσφέρουν καλύτερα και σε κάποια άλλα χειρότερα αποτελέσματα. Επιπλέον με την καθιέρωση των μεταγλωττιστών JIT (Just In Time), οι οποίοι μετατρέπουν τον κώδικα byte απευθείας σε γλώσσα μηχανής, η διαφορά ταχύτητας από τη C++ έχει μικρύνει κατά πολύ.
Κώδικας
Ως αντικειμενοστρεφής γλώσσα, η Java βασίζεται σε κλάσεις και αντικείμενα. Μια κλάση (class) είναι μια φόρμα για τη δημιουργία αντικειμένων (objects ή instances). Αφού πρώτα δημιουργηθεί μια κλάση, στη συνέχεια μπορεί να χρησιμοποιηθεί για την παραγωγή αντικειμένων. Παρομοιάζοντας, θα μπορούσαμε να πούμε ότι η κλάση αποτελεί μια "συνταγή" για τη δημιουργία αντικειμένων. Μια κλάση περιγράφει μια οντότητα, για παράδειγμα η κλάση Student μπορεί να περιγράψει ένα φοιτητή, η κλάση Employee έναν εργαζόμενο, η κλάση Car ένα αυτοκίνητο κ.λπ. Μια κλάση περιλαμβάνει α) πεδία (fields) και β) μεθόδους (methods). Τα πεδία αντιστοιχούν σε ιδιότητες των αντικειμένων της κλάσης ενώ οι μέθοδοι επιτελούν λειτουργίες στα αντικείμενα της κλάσης. Κάθε μέλος μίας κλάσης, είτε πεδίο είτε μέθοδος, πρoσδιορίζεται από έναν προσδιοριστή προσπέλασης (access modifier). Υπάρχουν τέσσερεις προσδιοριστές προσπέλασης: private, package-private (με κενό μετρατροπέα), protect και public. Τα private μέλη είναι ορατά μόνο από την ίδια κλάση, τα package-private είναι ορατά από κλάσεις του ίδιου πακέτου, τα protected από κλάσεις του ίδιου πακέτου και από κλάσεις εκτός πακέτου που επεκτείνουν (extends) αυτήν την κλάση, είναι δηλαδή υποκλάσεις της. Τα public μέλη είναι ορατά από όλες τις κλάσεις της εφαρμογής.
Εργαλεία ανάπτυξης
Όλα τα εργαλεία που χρειάζεται κάποιος για να γράψει Java προγράμματα έρχονται δωρεάν, από το περιβάλλον ανάπτυξης μέχρι εργαλεία build όπως το Apache Ant και βιβλιοθήκες, ενώ υπάρχουν πολλές διαφορετικές υλοποιήσεις της Εικονικής Μηχανής και του μεταγλωττιστή (π.χ. the GNU Compiler for Java) της Java.
Πολλά εργαλεία και τεχνολογίες σε Java μπορούν να βρεθούν στο Apache Software Foundation αλλά και στο Jakarta Project.
Ολοκληρωμένο περιβάλλον ανάπτυξης (IDE)
Για να να γράψει κάποιος κώδικα Java δε χρειάζεται τίποτα άλλο παρά έναν επεξεργαστή κειμένου, όπως το Σημειωματάριο (Notepad) των Windows ή ο vi (γνωστός στο χώρο του Unix). Παρόλ' αυτά, ένα ολοκληρωμένο περιβάλλον ανάπτυξης (IDE) βοηθάει πολύ, ιδιαίτερα στον εντοπισμό σφαλμάτων (debugging). Υπάρχουν αρκετά διαθέσιμα IDEs, ενώ πολλά από αυτά παρέχονται δωρεάν. Τα πιο γνωστά Ολοκληρωμένα Περιβάλλοντα Ανάπτυξης είναι το NetBeans της Apache, το Eclipse και το IntelliJ Idea της JetBrains.
Ομάδες χρηστών Java (User Groups)
Κατηγορία:Διαδικαστικές γλώσσες προγραμματισμού Κατηγορία:Αντικειμενοστρεφείς γλώσσες προγραμματισμού
Δρανιά Ροδόπης
Η Δρανιά είναι ημιορεινό χωριό της Θράκης στην Περιφερειακή Ενότητα Ροδόπης.
Γεωγραφία - Ιστορία
Η Δρανιά βρίσκεται προς τα σύνορα της Ελλάδας με τη Βουλγαρία σε απόσταση 35 χλμ. ΒΑ. από την Κομοτηνή και 29 χλμ. Β. από την Φιλλύρα (έδρα του δήμου). Το χωριό είναι κτισμένο στους νότιους πρόποδες των Ορέων Βυρσίνης σε υψόμετρο 280 μέτρα και μέσα από αυτό περνάει ο ομώνυμος χείμαρρος που ξεκινά βορειότερα από τα Όρη Ανατολικής Ροδόπης και τον Άνω Κάρδαμο. Οι κάτοικοί του είναι Πομάκοι και πολιτισμικά, όπως και όλα της Οργάνης, ανήκει στα Πομακοχώρια της Ροδόπης. Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Οργάνης. Σύμφωνα με το Πρόγραμμα «Καλλικράτης» ανήκει στη δημοτική κοινότητα Οργάνης που υπάγεται στη δημοτική ενότητα Οργάνης του Δήμου Αρριανών και σύμφωνα με την απογραφή του 2011 έχει ως πληθυσμό 164 κατοίκους.
Παραπομπές
Δρανιά Κατηγορία:Χωριά του νομού Ροδόπης Κατηγορία:Δήμος Αρριανών
1681 Στάινμετς
Ο Στάινμετς (Steinmetz) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,311. Ανακαλύφθηκε το 1948 από τη Γαλλίδα αστρονόμο Μαργκερίτ Λωζιέ, που παρατηρούσε από τη Νίκαια, και πήρε το όνομά του προς τιμή του πάστορα Γιούλιους Στάινμετς (Julius Steinmetz, 1893-1965), που υπολόγισε τις τροχιές αρκετών αστεροειδών (το όνομα προτάθηκε από τον O. Kippes μετά τον θάνατο του Στάινμετς).
Μαρί-Ζαν Λ'Εριτιέ ντε Βιλαντόν
Η Μαρί-Ζαν Λ'Εριτιέ ντε Βιλαντόν (γαλλικά: Marie-Jeanne L'Héritier de Villandon) (1664 - 1734) ήταν Γαλλίδα συγγραφέας και οικοδέσποινα λογοτεχνικού σαλονιού στα τέλη του 17ου αιώνα. Ήταν ανιψιά του Σαρλ Περώ.
Βιογραφικά στοιχεία
Η Μαρί-Ζαν Λ'Εριτιέ ντε Βιλαντόν γεννήθηκε στο Παρίσι 12 Νοεμβρίου 1664. Ο πατέρας της Νικολά Λ 'Εριτιέ, κύριος του Βιλαντόν,(1613 -1680) ήταν λογοτέχνης, υπηρέτησε στο σώμα των σωματοφυλάκων και στους Γάλλους φρουρούς και στη συνέχεια έγινε βασιλικός ιστοριογράφος. Έτσι, η Λ 'Εριτιέ μεγάλωσε σε περιβάλλον ανθρώπων των γραμμάτων και ήταν «διανοούμενη, από οικογένεια μελετητών και περιβάλλονταν από ανθρώπους κοσμικούς και εκλεπτυσμένους». Ήταν ανιψιά του Σαρλ Περώ, διάσημου συγγραφέα της Κοκκινοσκουφίτσας, της Σταχτοπούτας και άλλων παραμυθιών. Υπήρξε φίλη της Μαντλέν ντε Σκυντερί, της Μαρί-Κατρίν ντ' Ωλνουά και της Ανριέτ-Ζυλί ντε Καστελνώ ντε Μυρά, όλες συμμετείχαν στο λογοτεχνικό κίνημα των Περισπούδαστων.
Στην αρχή της καριέρας της, το 1696, δημοσίευσε ποιήματα και τέσσερα παραμύθια, ένα χρόνο πριν από τους Μύθους (1697) του θείου της Σαρλ Περώ, με τον οποίο συζητούσαν για τα γραπτά τους. Παρόλο που έγραψε λίγο αργότερα, θεωρείται από τους προδρόμους του λογοτεχνικού είδους του παραμυθιού και η συμβολή της ήταν καθοριστική.
Τα έργα της είχαν επιτυχία και έζησε από το εισόδημα των λογοτεχνικών της έργων και από τις γενναιόδωρες παροχές της δούκισσας του Λονγκβίλ (της οποίας έγραψε τα απομνημονεύματα) και της δούκισσας του Επερνόν (στην οποία αφιέρωσε το παραμύθι Οι γοητείες της ευγλωττίας, στο Oeuvres meslées, το πρώτο της έργο που χρονολογείται από το 1695). Η Μαντλέν ντε Σκυντερί, η οποία, όπως και αυτή, δεν είχε παντρευτεί ποτέ, της κληροδότησε, το 1701, το σαλόνι της όπου, παρά τα περιορισμένα της μέσα, συγκέντρωνε τη γαλλική διανόηση της εποχής.
Προς το τέλος της ζωής, η Λ 'Εριτιέ μετέφρασε τις Ηρωικές επιστολές του Οβίδιου, το 1728.
Τιμήθηκε εν ζωή με αρκετά βραβεία και όταν πέθανε, η εφημερίδα Journal des sçavans της αφιέρωσε νεκρολογία έξι σελίδων, μια διάκριση που συνήθως προορίζονταν μόνο για διανοούμενους μεγάλης φήμης.
Πέθανε στο Παρίσι στις 24 Φεβρουαρίου 1734, σε ηλικία 69 ετών.
Παραπομπές
Κατηγορία:Γάλλοι συγγραφείς
UKTV
Το UKTV είναι βρετανικός πολυκάναλος τηλεοπτικός φορέας, ο οποίος ανήκει εξ ημισείας στο BBC Worldwide και στην Discovery, Inc. Η εταιρεία ιδρύθηκε στις 1 Νοεμβρίου 1992 σε συνεργασία του BBC με την Thames Television (νυν ITV London). Είναι μία από τις μεγαλύτερες εταιρείες του Ηνωμένου Βασιλείου που ασχολούνται με την τηλεόραση.
Τα κανάλια της εταιρείας είναι διαθέσιμα μέσω δορυφόρου και καλωδιακής συνδρομητικής τηλεόρασης στο Ηνωμένο Βασίλειο και στην Ιρλανδία. Τα κανάλια Dave, Drama, Really και Yesterday είναι διαθέσιμα και μέσω της επίγειας ψηφιακής τηλεόρασης. Τα περισσότερα προγράμματα είναι αντιγραφές των προγραμμάτων του BBC.
Τα κανάλια εκπέμπουν σε εύρεια οθόνη από τις 31 Ιανουαρίου του 2008.
Εξωτερικοί σύνδεσμοι
Κατηγορία:Βρετανικοί Τηλεοπτικοί σταθμοί Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1992
Τόμας Λώρενς
Ήταν παιδί-θαύμα, γεννήθηκε στο Μπρίστολ και ξεκίνησε να σχεδιάζει στην κωμόπολη Ντηβάιζες, όπου ο πατέρας του διατηρούσε πανδοχείο. Έχοντας μετακομίσει στο Μπαθ, σε ηλικία 10 ετών ήταν σε θέση να στηρίζει οικονομικά την οικογένειά του με τα πορτραίτα του σε παστέλ. Στα δεκαοκτώ του πήγε στο Λονδίνο και σύντομα θεμελίωσε τη φήμη του ως προσωπογράφου με ελαιογραφία.Έλαβε την πρώτη βασιλική ανάθεση πορτραίτου, της βασίλισσας Καρλόττας, το 1790. Παρέμεινε κορυφαίος στον κλάδο του μέχρι το θάνατό του.
Ήταν αυτοδίδακτος, γνωστός για την ικανότητά του στο σχέδιο και την ακριβή αποτύπωση ενός ατόμου σε καμβά, καθώς και τη βιρτουόζικη χρήση της μπογιάς. Έγινε συνέταιρος της Βασιλικής Ακαδημίας των Τεχνών το 1791, μέλος το 1794, και πρόεδρος το 1820. Το 1810 έλαβε την οικονομική υποστήριξη του Πρίγκηπα Αντιβασιλέα, και εστάλη στο εξωτερικό για να ζωγραφίσει πορτραίτα των ηγετών των Συμμαχικών Δυνάμεων για την Αίθουσα Βατερλώ στο Κάστρο Ουίνδσορ, και έχει μείνει στην ιστορία ως εκπρόσωπος των Ρομαντικών προσωπογράφων της Αντιβασιλείας. Οι ερωτικές περιπέτειες του Λώρενς δεν είχαν ευτυχές τέλος (όπως με τις Σάλλυ και Μαρία Σίντονς, κόρες της γνωστής τότε τραγωδού Σάρα Σίντονς) και, παρά την επιτυχία του, ήταν βαθιά χρεωμένος το μεγαλύτερο μέρος της ζωής του. Δεν παντρεύτηκε ποτέ. Τη στιγμή του θανάτου του, ήταν ο πιο δημοφιλής προσωπογράφος της Ευρώπης. Η φήμη του εξασθένισε κατά τη Βικτωριανή εποχή, αποκαταστάθηκε, όμως, μερικώς έως σήμερα.
Βιογραφία
Μετά το θάνατο του Ρέυνολντς, ο Λώρενς ήταν ο σημαντικότερος προσωπογράφος της Αγγλίας. Το έργο του διακρίνεται για το ζωηρό και δραματικό ύφος του. Συνήθως ζωγράφιζε κατευθείαν στον καμβά, χωρίς χρήση προπαρασκευαστικών σχεδίων. Ο Λώρενς υπήρξε επίσης σημαντικός συλλέκτης έργων τέχνης, ειδικότερα πινάκων μεγάλων ζωγράφων της ύστερης Αναγέννησης. Για την ανάπτυξη της συλλογής του ευνοήθηκε από τις πολιτικές ανακατατάξεις που ακολούθησαν τη Γαλλική Επανάσταση και τους Ναπολεόντειους πολέμους με τη διάλυση αξιόλογων ευρωπαϊκών συλλογών.
Πηγές
Κατηγορία:Άγγλοι ζωγράφοι
Ελληνικόν Αίμα (εφημερίδα)
Ελληνικόν Αίμα ονομαζόταν αντιστασιακή οργάνωση στην Αθήνα, στη διάρκεια της κατοχής, στο Β' Π.Π., (περίοδο 1941 - 1944). Η οργάνωση εξέδιδε με τον ίδιο τίτλο αντιστασιακό έντυπο το οποίο συνέχισε να εκδίδεται ως πρωινή πολιτική ημερήσια εφημερίδα.
Λίγους μήνες μετά, στο φόβο της αποκάλυψης κάποιων επιστολών και του Αρχιεπισκόπου Δαμασκηνού προς τις γερμανικές και ιταλικές αρχές κατοχής που είχε υποβάλει επί κυβερνήσεως Τσολάκογλου, άρχισε η παρακολούθηση της εφημερίδας. Εντός του ίδιου έτους, 1945, πεθαίνει αιφνίδια, ο κύριος εκδότης της, ο Λάζαρος Πηνιάτογλου, σε ηλικία 36 ετών.
Διαρκούντος του 1947 διατάχθηκε η διακοπή της έκδοσης. Το "Ελληνικόν Αίμα" επανεκδόθηκε μετά τρεις μήνες, πλην όμως διατάχθηκε και πάλι το οριστικό πλέον κλείσιμο λίγους μήνες μετά, το 1948.
Πηγές
Κατηγορία:Πρώην εφημερίδες με τόπο έκδοσης την Αθήνα Κατηγορία:Πρώην εφημερίδες στην ελληνική γλώσσα Κατηγορία:Ιστορικές ελληνικές εφημερίδες
Κάρδαμος Ροδόπης
Ο Κάρδαμος  ή Κάτω Κάρδαμος είναι ορεινό χωριό της Θράκης στην Περιφερειακή Ενότητα Ροδόπης.
Γεωγραφία - Ιστορία
Ο Κάρδαμος βρίσκεται στα όρια της Ελλάδας με τη Βουλγαρία, σε απόσταση 33 χλμ. Β. από τη Φιλλύρα (έδρα του δήμου) και 40 χλμ. ΒΑ. από την Κομοτηνή. Το χωριό είναι χτισμένο στις νότιες πλαγιές των Ορέων Βυρσίνης της Ανατολικής Ροδόπης σε υψόμετρο 500 μέτρα, νοτιοανατολικά του βουνού Πολεμιστής (υψόμετρο 956 μ.) και δίπλα του περνά ο ομώνυμος χείμαρρος. Οι κάτοικοί του είναι γεωργοκτηνοτρόφοι Πομάκοι, πολιτισμικά όπως όλα της χωριά της Οργάνης, ανήκει στα Πομακοχώρια της Ροδόπης ενώ γεωγραφικά στην περιοχή "Νυμφαία".
Διοικητικά - Πληθυσμιακά
Ως ξεχωριστός οικισμός αναφέρεται, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Οργάνης. Σύμφωνα με το Πρόγραμμα «Καλλικράτης» ανήκει στη δημοτική κοινότητα Οργάνης που υπάγεται στη δημοτική κοινότητα Οργάνης του Δήμου Αρριανών και σύμφωνα με την απογραφή του 2011 έχει ως πληθυσμό 178 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:
Παραπομπές
Κατηγορία:Χωριά του νομού Ροδόπης Κάρδαμος Κατηγορία:Δήμος Αρριανών
Χρυσή Σφαίρα Καλύτερης Ξενόγλωσσης Ταινίας
H Χρυσή Σφαίρα Καλύτερης Ξενόγλωσσης Ταινίας (αγγλ. Golden Globe Award for Best Foreign Language Film) είναι βραβείο που απονέμεται στο πλαίσιο των Χρυσών Σφαιρών. Δίδεται κάθε χρόνο από το 1965 στις καλύτερες ταινίες που δεν είναι στην αγγλική γλώσσα.
Νικητές
1973-1985 Καλύτερη Ξένη Ταινία
1986-σήμερα Καλύτερη Ξενόγλωσση Ταινία
Παραπομπές
Κατηγορία:Χρυσές Σφαίρες
Σωκράτης Πατσίκας
Ο Σωκράτης Πατσίκας (Βέροια, 1978) είναι Έλληνας ηθοποιός.
Βιογραφικό
Γεννήθηκε το 1978 στη Βέροια όπου και μεγάλωσε. Τελειώνοντας το σχολείο αποφάσισε να γίνει ηθοποιός ξεκινώντας τις σπουδές του στη Δραματική Σχολή Ίασμος του Βασίλη Διαμαντόπουλου απ' όπου αποφοίτησε κάποια χρόνια μετά.
Η πρώτη του εμφάνιση στην τηλεόραση έγινε το 1999, στο καστ της κοινωνικής σειράς «Ανίσχυρα ψεύδη» στην ΕΤ1. Από το 1999 μέχρι το 2001 είχε ένα μικρό ρόλο στην κωμική σειρά «Το κλειδί» σε σκηνοθεσία Πέτρου Φιλιππίδη. Το 2000 εμφανίστηκε στη μαύρη κωμωδία «Εγκλήματα» υποδυόμενος τον εξώγαμο γιο του χαρακτήρα που υποδυόταν ο Κώστας Κόκλας στη σειρά. Τη σεζόν 2001-2002 συμμετείχε σε κάποια επεισόδια της σειράς «Είσαι το Ταίρι Μου» στο Mega Channel. Ακολούθησαν έκτακτες εμφανίσεις στις σειρές «Εκπαιδεύοντας τον Μπάμπη», «Το πιο γλυκό μου ψέμα», «Τα Μαχαιρώματα» ενώ τη σεζόν 2004-2005 έπαιξε στη σειρά «Όλα στην Ταράτσα». Το 2005 έκανε το κινηματογραφικό του ντεμπούτο στην κωμωδία του Νίκου Περάκη «Λούφα και παραλλαγή: Σειρήνες στο Αιγαίο».
Ο ρόλος που τον έκανε ιδιαίτερα γνωστό στο ευρύ κοινό ήταν αυτός του Μπίλη Χατζηαντωνίου στη νεανική σειρά «Singles» στο Mega Channel. Εντάχθηκε στη σειρά κατά τον δεύτερο κύκλο της ενώ παρέμεινε σε αυτή μέχρι την ολοκλήρωσή της το 2008, συμπρωταγωνιστώντας μαζί με τη Μαρία Σολωμού, τη Σάννυ Χατζηαργύρη, τον Άρη Σερβετάλη και τη Στέφη Πουλοπούλου. Τη σεζόν 2008-2009 πρωταγωνίστησε μαζί με τον Γιώργο Σεϊταρίδη στην κωμική σειρά «7 Ζωές». Τη σεζόν 2011-2012 έλαβε μέρος στις σειρές «Ελεύθερος κι ωραίος» και «Οι Βασιλιάδες».
Παραστασιογραφία
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου
Παραπομπές
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί κινηματογράφου
Φράκτον
Το φράκτον (fracton) είναι μια συλλογή κβαντισμένων δονήσεων σε ένα υπόστρωμα με δομή φράκταλ. Ενδέχεται η δομή φράκταλ να εμφανίζεται μόνο στο φράκτον και όχι εγγενώς στο υπόστρωμα, υπό συνθήκες (π.χ. να δημιουργείται από δονήσεις που έχουν φράκταλ δομή). Το φράκτον έχει το χαρακτηριστικό της τοπικότητας, τείνει να διατηρείται δηλαδή στον χώρο που αναδύεται χωρίς να μετακινείται.
Γενικά
Το φράκτον είναι το φράκταλ ανάλογο του φωνονίου (phonon). Ενώ τα φωνόνια εμφανίζονται σε υπόστρωμα με πλεγματικές συμμετρίες, τα φράκτον αναδύονται και σχηματοποιούνται σε αυτοόμοιες δομές με συμμετρία κλίμακας (φράκταλ). Το φράκτον είναι παρόμοιο με το φωνόνιο με τη διαφορά πως έχει την τάση να περιορίζεται χωρικά, ενώ το φωνόνιο ταξιδεύει. Οι δονήσεις που απαρτίζουν ένα φωνόνιο ταξιδεύουν μέσα στο υπόστρωμα συνεχώς ενώ στην περίπτωση του φράκτον οι ταλαντώσεις αυτές που συγκροτούν το φράκτον τείνουν να περιορίζονται χωρικά.
Παραπομπές
Κατηγορία:Φυσική-επέκταση
Κατηγορία:Χάος Κατηγορία:Φράκταλ Κατηγορία:Φαινόμενα σωμάτια
Γεωκόκκυγας
Περιγραφή
Τα ενήλικα πουλιά φτάνουν σε μήκος από 51 έως 61 εκατοστά συμπεριλαμβανομένης και της ουράς, ύψος από 25 έως 30 εκατοστά, άνοιγμα φτερών έως 62 εκατοστά και βάρος από 250 έως 340 γραμμάρια. Έχει μακρύ γκριζομπλέ ράμφος ελαφρώς λυγισμένο προς τα κάτω. Το κεφάλι, το κάλυμμα κορυφής, η πλάτη και η ουρά είναι σκούρο καφέ με ανοιχτόχρωμες ραβδώσεις. Η κοιλιά και το στήθος είναι κρεμ προς υπόλευκο. Στην κορυφή του κεφαλιού έχει ένα είδος λοφίου. Τα πόδια και η ουρά μακριά.
Ο γεωκόκκυγας είναι ένας πολύ καλός δρομέας, αναπτύσσει ταχύτητες από 24 έως 32 χλμ/ώρα, σε αυτό δεν βοηθάει η διάταξη των δαχτύλων. Οι κοκκυγίδες είναι ζυγοδάχτυλα είδη, δηλαδή έχει δυο δάχτυλα μπροστά και δύο πίσω, το πρώτο και το τέταρτο δάχτυλο των ποδιών έχει κατεύθυνση προς τα πίσω και το δεύτερο και τρίτο προς τα εμπρός. Τα περισσότερα πουλιά που τρέχουν γρήγορα, έχουν τρία δάχτυλα, όχι τέσσερα. Δεν υπάρχει κάποιο προφανές πλεονέκτημα στον ζυγοδακτυλισμό και κανένας προφανής λόγος ώστε να εξελιχθούν με αυτόν τον τρόπο. Τα φτερά του είναι μικρά και μπορεί για λίγα δευτερόλεπτα να αιωρηθεί στον αέρα.
Παραπομπές
Κατηγορία:Κοκκυγίδες
Λάμπερτ της Λυών
Ο Λάμπερτ (Lambert, Lantbert, Lambertus, Landebertus, 625 - 688) από τον Οίκο των Μεροβιγγείων ήταν επίσκοπος της Λυών (678-688) και ηγούμενος στο αββαείο του Φοντανέλ. Έγινε άγιος των καθολικών και εορτάζεται στις 14 Απριλίου.
Βιογραφία
Ήταν γιος του Έρλεμπερτ, κυρίου του Κερν (Quernes), γιου του Χαριβέρτου κόμη του Εσμπαί. Θείος του ήταν ο Χρόντμπερτ Α΄ γραμματέας, μαγιορδόμος της Βουργουνδίας και επίσκοπος της Τουρ.
Λόγω της υψηλής καταγωγής του εστάλη στην Αυλή του Χλωτάριου Γ΄ της Νευστρίας-Βουργουνδίας, όπου γρήγορα κέρδισε την εκτίμηση του βασιλιά και των υπουργών του. Παρ' όλα αυτά επέλεξε τη ζωή του ιερωμένου και σπούδασε υπό την καθοδήγηση του Αγίου Βαντρίλ (ή Βαντόν, γερμ. Βαντρέγκιζελ), ηγούμενου στο αββαείο του Φοντανέλ, όπου έλαβε το μοναστικό ένδυμα. Έπειτα από την αποβίωση του Βαντρίλ το 665, εκλέχθηκε διάδοχός του.
Οκακούρα Κακούζο
Ο Οκάκουρα Κακούζο (岡倉 覚三, Okakura Kakuzō) (14 Φεβρουαρίου 1863–02 Σεπτεμβρίου 1913), ήταν Ιάπωνας λόγιος, κριτικός της τέχνης και συνέβαλε στην ανάπτυξη των τεχνών στην Ιαπωνία στην περίοδο Μεϊτζί. Είναι ευρύτατα γνωστός για το βιβλίο του «Το βιβλίο του τσαγιού». Είναι γνωστός και με το ψευδώνυμο Οκάκουρα Τενσίν (岡倉 天心 Okakura Tenshin).
Λάμπερτ της Λυών
Βιογραφία
Ο άγιος Γενέσιος επίσκοπος της Λυών απεβίωσε περ. το 679 και ο Λάμπερτ εξελέγη διάδοχός του με την υπόδειξη του βασιλιά και με την επιδοκιμασία του κλήρου και του λαού. Απεβίωσε το 688.
Οκακούρα Κακούζο
Βιογραφία
μικρογραφία|Οκάκουρα Κακούζο|εναλλ.= Γεννήθηκε στη Γιοκοχάμα. Ήταν γιος του Οκάκουρα Κανεμόν (Okakura Kan'emon), που ήταν έμπορος μεταξιού και πρώην σαμουράι και καταγόταν από το νομό Φουκάι. Μεγάλωσε στη Γιοκοχάμα, όπου φοίτησε σε Αγγλικά σχολεία. Μετά φοίτησε στο αυτοκρατορικό πανεπιστήμιο του Τόκιο. Αποφοίτησε από το πανεπιστήμιο το 1880 με έπαινο στη φιλοσοφία και την Αγγλική λογοτεχνία. Στο πανεπιστήμιο έμαθε Αγγλικά και Κινέζικα. Το 1886 έγινε για ένα διάστημα γραμματέας στο υπουργείο Παιδείας και ήταν υπεύθυνος για υποθέσεις, που αφορούν τη μουσική. Κατά τη διάρκεια των σπουδών του γνώρισε τον Έρνεστ Φενολλόσα (Ernest Fenollosa), έναν Αμερικανό καθηγητή στο πανεπιστήμιο του Τόκιο, κριτικό τέχνης και ερασιτέχνη ζωγράφο, ο οποίος ήταν ένθερμος υποστηρικτής της διατήρησης της παραδοσιακής μορφής της Ιαπωνικής τέχνης αντίθετα προς το πνεύμα της εποχής Μεϊτζί, όπου γινόταν προσπάθεια εκμοντερνισμού και στροφής της Ιαπωνικής κοινωνίας προς τη Δύση. Ο Οκάκουρα Κακούζο επηρεάστηκε πολύ από τον Έρνεστ Φενολλόσα και προέτρεπε τους Ιάπωνες να διατηρούν την πολιτιστική τους κληρονομιά. Στα 1889 ήταν συνιδρυτής του περιοδικού «κοκκά» (Kokka). Ήταν ένας από τους κύριους ιδρυτές της σχολής καλών τεχνών του Τόκιο στα 1887 και έναν χρόνο αργότερα έγινε διευθυντής της σχολής αυτής. Αυτός και ο Έρνεστ Φενολλόσα εσκεμμένα παρέλειψαν τη διδασκαλία της Δυτικής ζωγραφικής και γλυπτικής από το πρόγραμμα σπουδών της σχολής καλών τεχνών. Στα 1898 ο Οκάκουρα Κακούζο απομακρύνθηκε από τη σχολή και αργότερα δημιούργησε την Ιαπωνική ακαδημία καλών τεχνών (Nippon Bijutsu-in) με τη βοήθεια των Χασιμότο Γκαχό, Χισίντα Σουνσό και Γιοκοχάμα Ταϊκάν. Ταξίδεψε σε πολλές φορές στην Κίνα, την Ινδία και τις Η.Π.Α.. Στις αρχές του 20ου αιώνα πήγε στο μουσείο καλών τεχνών στη Βοστώνη, όπου έγινε επικεφαλής του τμήματος Ασιατικών τεχνών. Πάντα υποστήριζε την ανωτερότητα της ανατολικής έναντι της Δυτικής τέχνης. Τα βιβλία του [The Ideals of the East (1903), The Awakening of Japan (1904), και The Book of Tea (1906)] γράφτηκαν στα αγγλικά, έτσι ώστε να επηρεάσει τους δυτικούς αναγνώστες. Στα τελευταία χρόνια της ζωής του πήγε στην Ιζούρα, στην επαρχία Ιμπαράκι, μαζί με πιστούς οπαδούς του, όπως τους Σιμομούρα Κανζάν, Χισίντα Σουνσό και Γιοκοχάμα Ταϊκάν, και μετέφερε εκεί την Ιαπωνική ακαδημία καλών τεχνών, για να αναπτύξει μια νέα εποχή στην Ιαπωνική τέχνη. Τα βιβλία του δίνουν έμφαση στην αξία του Ιαπωνικού πολιτισμού και της Ιαπωνικής τέχνης. Υποστήριζε ότι μόνο οι Ασιάτες μπορούν να κατανοήσουν πλήρως τον πολιτισμό της Ασίας και ήταν υπέρμαχος της ανωτερότητας του Ιαπωνικού πολιτισμού. Θεωρείται πως είναι ηγέτης του κινήματος «νιχόνγκα». Με το κίνημα αυτό η Ιαπωνική ζωγραφική ανανεώνεται με σύγχρονη θεματολογία και τεχνικές κρατώντας βασικά στοιχεία της παραδοσιακής Ιαπωνικής τέχνης.
Λάμπερτ της Λυών
Πηγές
Κατηγορία:Οίκος των Μεροβίγγειων
Οκακούρα Κακούζο
Βιογραφία
Ο Οκάκουρα Κακούζο πέθανε στις 2 Σεπτεμβρίου 1913.
Βιβλία του
μικρογραφία|Ο τάφος του Οκάκουρα Τενσίν
Εξωτερικοί σύνδεσμοι
μικρογραφία|315x315εσ|Okakura Tenshin Memorial Garden
Παραπομπές
Κατηγορία:Ιάπωνες συγγραφείς
Ζέρβη Πέλλας
Η Ζέρβη είναι ορεινό χωριό της Κεντρικής Μακεδονίας στην Περιφερειακή Ενότητα Πέλλας σε υψόμετρο 780 μέτρα.
Παραπομπές
Κατηγορία:Χωριά του νομού Πέλλας Κατηγορία:Δήμος Έδεσσας
Αϊνισάχ Σουλτάνα
Η Αϊνισάχ Σουλτάνα (ΟΘ. Τούρκικα:عین شاه سلطان) (Τούρκικα: Ayn-i Şah Sultan) ήταν κόρη του σουλτάνου Βαγιαζήτ Β΄ της Οθωμανικής Αυτοκρατορίας.
Παραπομπές
Κατηγορία:Πριγκίπισσες της Οθωμανικής Αυτοκρατορίας Κατηγορία:Οθωμανοί
Φερχάνι
Το Φερχάνι είναι ένα χωριό στην επαρχία Καλμπατζάρ του Αζερμπαϊτζάν. Βρίσκεται στο έδαφος της μη αναγνωρισμένης δημοκρατίας του Ναγκόρνο-Καραμπάχ.
Παραπομπές
Κατηγορία:Κατοικημένες περιοχές στην Επαρχία Καλμπατζάρ
Δάσος Λάπις
To Δάσος Λάπις (Pădurea Lapiș) είναι μία δασική έκταση που βρίσκεται στη βορειοδυτική Ρουμανία, στα δυτικά της Κομητείας Σαλά, κοντά στο χωριό Νουσφαλάου, που απέχει ~9 χλμ. από το Σιμλέου Σιλβάνεϊ. Το δάσος είναι προστατευόμενη τοποθεσία, που έχει ανακηρυχθεί ως φυσικό καταφύγιο κατηγορίας Δ' από την IUCN.